Source: https://politeia.org.ro/stiri-revista-presei/revista-presei-13-februarie-nunti-si-divorturi-in-pdl/6451/?replytocom=19531
Timestamp: 2020-04-09 04:36:44+00:00

Document:
Revista Presei 13 februarie / Nunţi şi divorţuri în PDL | PoliteiaWorld
Home » Stiri / Revista Presei	» Revista Presei 13 februarie / Nunţi şi divorţuri în PDL
Revista Presei 13 februarie / Nunţi şi divorţuri în PDL
13/02/2013 Autor theophyle Categorii: Stiri / Revista Presei
Bună dimineata intr-o zi de miercuri. Valorile termice din ţară vor fi mai ridicate decât în mod obişnuit în această perioadă a anului în cea mai mare parte a ţării, cu maxime cuprinse, în general, între 2 şi 10 grade şi minime între -6 şi 6 grade. Cerul va fi mai mult noros. În Oltenia, Banat şi vestul Munteniei, în special în partea a doua a intervalului, va ploua. Treptat în sudul Banatului şi în vestul şi nordul Olteniei precipitaţiile vor deveni moderate cantitativ, iar ploile se vor transforma în lapoviţă şi ninsoare. În restul zonelor doar pe arii restrânse vor fi ploi slabe, burniţă sau fulguieli. În Munţii Banatului şi în Carpaţii Meridionali local vor fi precipitaţii predominant sub ninsoare. Vântul va sufla slab şi moderat, cu intensificări la munte, dar şi în regiunile sudice, cu viteze mai mari în sudul Banatului. În zonele joase, cu precădere din est şi centru, vor fi condiţii de ceaţă.
În Bucureşti, valorile termice vor fi mai ridicate decât în mod obişnuit la această dată, cu o maximă de 5…6 grade şi o minimă de 2…3 grade. Cerul va fi noros, iar spre seară şi noaptea va ploua. Vântul va sufla moderat, cu unele intensificări.
Curs valutar BNR valabil azi: 1 EURO = 4. 4026 RON; 1 USD = 3. 2828 RON; 1 EURO = 1. 3411 USD; Francul elvetian 3. 5670 RON. Gramul de aur 173.4342 RON.
Topul judeţelor cu cel mai bine plătiţi angajaţi din economie. Doar 33.000 de angajaţi din economie din cei peste 5 milioane de salariaţi aflaţi în evidenţele Inspecţiei Muncii au un salariu lunar de peste 10.000 de lei brut pe lună (7.000 de lei net lunar, adică 1.500 de euro), iar peste două treimi dintre aceştia lucrează în Capitală. Datele de la Inspecţia Muncii realizate pe baza statisticilor din aplicaţia Revisal, softul salariaţilor din România, cuprind doar informaţiile provenite din contractele de muncă pe perioadă determinată şi nedeterminată. Însă o mare parte dintre angajatori folosesc şi alte modalităţi pentru remunerarea angajaţilor, cum ar fi contractele de tip PFA sau de mandat, mai ales pentru cei din top management sau pentru angajaţii din industria IT. Cel mai bine plătiţi salariaţi din economie lucrează tot în Bucureşti, unde aproape 22.500 de angajaţi primesc un salariu lunar brut de peste 10.000 de lei, numărul acestora fiind de peste zece ori mai mare decât numărul celor din judeţul clasat pe locul 2 – Ilfov – unde 2.100 de angajaţi primesc salarii lunare de peste 10.000 de lei brut pe lună. Pe poziţiile următoare în topul judeţelor cu cei mai mulţi salariaţi care primesc salarii de peste 10.000 de lei pe lună se află Cluj (cu 1.500 de angajaţi), Timiş (975), Prahova (775), Braşov (625) şi Constanţa (468). În judeţele cele mai sărace sunt şi cei mai puţini angajaţi cu salarii mari, de peste 10.000 de lei brut pe lună: Vrancea (25), Mehedinţi (31), Gorj (33), Botoşani (34), Vaslui (39), Ialomiţa (40) sau Teleorman (42). Ziarul Financiar.
Criza ne-aduce în farfurie mizerii cu gust de sărăcie. Românii pun tot mai des pe masă pâine şi cartofi, iar parizerul ţine loc de carne pentru mulţi dintre ei. Aceste obiceiuri alimentare explică amploarea pe care a luat-o obezitatea în România, mai ales la copii. Efectele scumpirilor şi ale scăderii puterii de cumpărare a românilor se văd cel mai bine în structura coşului zilnic alimentar. Statisticile oficiale arată că românii sunt nevoiţi să cumpere alimente tot mai ieftine pentru a-şi asigura cantitatea de hrană necesară zi de zi, ceea ce înseamnă practic renunţarea la produse superioare în favoarea celor mai slabe calitativ. Asta reiese şi din noua structură a coşului de consum, după care se calculează inflaţia în 2013, comunicată ieri de Institutul Naţional de Statistică. Cele mai importante scăderi ale consumului, reflectate prin reducerea ponderii în coşul inflaţiei, se regăsesc în cazul cărnii şi mezelurilor. De la o pondere de 2,8% în coşul anului trecut, mezelurile au scăzut la o pondere de 2,6%, iar carnea de porc şi-a redus ponderea de la 2,2 la 2,1%. De asemenea, ouăle, conservele şi brânzeturile şi-au redus ponderea în alimentaţia românilor cu 0,5 până la 0,9 puncte procentuale. În schimb, au crescut ponderile unor produse precum pâinea (de la 5,4 la 5,9%), zahărul (de la 0,5% la 0,7%), grăsimile (de la 1,3 la 1,5%) şi cartofii (de la 0,7% la 0,8%). Altfel spus, nu se ştie dacă românii au evitat „excesul de sare, zahăr şi grăsimi“, dar cu siguranţă consumul acestor produse a crescut. Integral in Adevarul.
Mărirea şi întemniţarea sindicalistului milionar. Marius Petcu: vinovat de lăcomie stă şapte ani la puşcărie! Fostul lider sindical va sta după gratii până în 2020. Trei instanţe de judecată l-au găsit vinovat de corupţie pe unul dintre cei mai controvesaţi apărători ai nevoilor muncitoreşti. Petcu nu poate justifi ca 725.000 de euro. Soţia sa, Claudia, este şi în prezent în conducerea sindicatelor. Unul dintre cei mai bogaţi sindicalişti din România, Marius Petcu (57 de ani), a fost găsit vinovat de luare de mită în formă continuată. Sentinţa dată ieri de Curtea Supremă de Justiţie, 7 ani de închisoare cu executare, a fost pusă imediat în aplicare de mascaţi. Marius Petcu, fost preşedinte al Federaţiei Sanitas şi fost preşedinte al CNSLRFrăţia, a dormit aseară întro celulă din arestul Capitalei. El a uimit o ţară întreagă cu averea sa, făcută din salariul de sindicalist, şi prin luxul din vilele sale. Deşi avea o avere impresionantă, el a luat o şpagă de 40.000 de euro de la omul de afaceri Petre Scrieciu. Pentru asta, Petcu trebuia să tragă sforile ca firma lui Scrieciu să primească un contract de construcţie a unui centru de recreere la Snagov. Ancheta a scos la iveală că, pe lângă bani, sindicalistul mai primise şpagă şi o vilă în Predeal, evaluată la aproximativ 200.000 de euro. „Creionează profilul moral al unui indiciu arghirofil (n.r. lacom de bani) şi lipsit de orice scrupule”, era descrierea pe care unul dintre judecători i-a făcut-o sindicalistului. El a mai stat după gratii, în arest preventiv, aproape trei luni: între 25 martie- 20 iunie 2011. Integral in Evz.
Judecătoarea Maria David, condamnată definitiv la patru ani de închisoare cu executare. Procesul a durat 10 luni. Judecătoarea Maria David a fost condamnată definitiv de completul de cinci magistraţi ai Curţii Supreme la patru ani de închisoare cu executare. Completul a respins, luni, 11 februarie, recursurile formulate de DNA şi de avocaţii judecătoarei David, astfel că a fost menţinută pedeapsa dată pe fond. Întreg procesul cu faza de fond şi recurs a durat în total 10 luni. Înalta Curte de Casaţie şi Justiţie (ICCJ) a condamnat-o pe judecătoarea Maria David la câte patru ani de închisoare pentru ambele fapte de corupţie imputate de procurorii Direcţiei Naţionale Anticorupţie (DNA), respectiv pentru cea din noiembrie 2009 şi pentru cea din februarie 2012, când a fost organizat şi flagrantul. Instanţa a mai stabilit ca Maria David să nu îşi poată exercita unele drepturi civile timp de doi ani după executarea pedepsei de patru ani de închisoare. Judecătorii ICCJ au mai obligat-o pe Maria David să îi restituie cei 200.000 de euro lui Petru Blanda, bani pretinşi acestuia în schimbul promisiunii că îi va rezolva unele dosare aflate la instanţe. Judecătoarea Maria David a fost trimisă în judecată în 21 martie, în stare de arest preventiv, pentru două fapte de trafic de influenţă, Petru Blanda fiind denunţătorul din acest dosar. Potrivit procurorilor anticorupţie, în perioada noiembrie-decembrie 2009 judecătoarea Maria David ar fi pretins şi primit de la omul de afaceri Petru Blanda 200.000 de euro, promiţându-i, în schimb, că va interveni pe lângă magistraţi din cadrul Curţii de Apel Ploieşti învestiţi cu soluţionarea unei acţiuni de contestaţie în anulare şi îi va determina să adopte o soluţie favorabilă. Prin această contestaţie, Blanda dorea anularea unei decizii penale a Curţii de Apel Ploieşti prin care fusese condamnat la o pedeapsă de trei ani de închisoare în regim de detenţie pentru evaziune fiscală. În 10 decembrie 2009, această acţiune a fost admisă în principiu, iar în 19 aprilie 2010, Curtea de Apel Ploieşti a respins ca nefondată contestaţia în anulare. Integral in Gandul
Războiul mogulilor. Se prefigurează lupta PSD-PNL? Doi parlamentari şi moguli media se acuză că au legături cu fostele sau noile structuri de informaţii ale României. În spatele lor se află două televiziuni cu simpatii politice tot mai clar conturate, ale unor partide din cadrul aceeaşi construcţii politice: USL. Tonul conflictului a fost dat de către senatorul liberal Sorin Roşca Stănescu, sâmbătă, când într-o emisiune de televiziune l-a acuzat pe deputatul PSD Sebastian Ghiţă că “este ofiţer acoperit”. “Ii amintesc domnului Ponta ca Sebastian Ghiţă nu vine din neant, el nu a fost paraşutat aşa pur şi simplu în lumea media şi a devenit mare patron de trust media venind din neant. Domnia sa vine direct din generalul Zamfir din Serviciul Român de Informaţii. Iar toate afacerile pe care domnul Ghiţă le-a făcut şi din care şi-a construit un imperiu financiar şi, iată, un mic imperiu media acum, vin din afaceri făcute cu statul, prin intermediul SRI. Deci această relaţie trebuie demantelata. Imi asum toate aceste lucruri şi toate aceste lucruri trebuie demantelate”, a spus Roşca Stănescu la postul Antena 3. Asocierea lui Ghiţă cu premierul nu este una întâmplătoare. De altfel, Stănescu i-a cerut lui Victor Ponta să reacţioneze atunci când televiziunea lui Ghiţă (România TV) încearcă “să lovească la vârful PNL”. Pe undeva, declaraţiile lui Stănescu au acoperire. RTV a spus recent că ministrul liberal al Muncii, Mariana Câmpeanu, ar fi acuzată de corupţie într-un dosar al DNA, fapt care până acum nu s-a confirmat. Tot România Tv a uitat să mai verifice o ştire a preluată de pe un site potrivit căreia în dosarul dispărutului Codruţ Marta procurorii îl au în vizor si pe preşedintele PNL, Crin Antonescu. Informaţia s-a dovedit a fi o farsă, dar televiziunea nu a dat nici o explicaţie despre motivele pentru care a preluat-o. Integral in Romania Libera.
Cine se bate pentru şefia PDL. Deputatul Elena Udrea şi-a oficializat, ieri, intenţia de a candida la preşedinţia PDL, după ce un anunţ similar fusese făcut în urmă cu câteva zile de actualul preşedinte al partidului, Vasile Blaga. Alegerile pentru conducerea PDL vor avea loc pe 23 martie, în cadrul Convenţiei Naţionale. Potrivit informaţiilor neoficiale care circulă în PDL, este posibil să îşi anunţe candidatura şi primarul Aradului, Gheorghe Falcă dar şi actualul prim-vicepreşedinte Mihai Stănişoară. „Candidez pentru PDL, nu împotriva cuiva, candidez pentru viitorul partidului. Sper să avem parte de o competiţie frumoasă, şi nu de o dispută“, şi-a motivat Udrea decizia de a candida. Ea a adăugat că este o decizie pe care a luat-o după ce a discutat cu colegii de partid. „Sper ca moţiunea să fie semnalul pe care PDL îl aşteaptă pentru a redeveni un partid viu“, a mai spus Elena Udrea. „M-am decis să candidez la funcţia de preşedinte al PDL pentru că partidul aer nevoie de o schimbare. Am curajul să depun un proiect nou pentru PDL“, a anunţat Elena Udrea. Ea a spus că are experienţa de luptă politică de opt ani de zile şi că se bate pentru viitorul partidului, nu pentru trecut. Udrea consideră că este capabilă să se lupte cu Victor Ponta şi Crin Antonescu. Udrea a adăugat că în următoarele zile va veni cu moţiunea pe baza căreia va candida la preşedinţia PDL şi că îşi doreşte o competiţie care să nu se bazeze pe simpatii, ci pe principii şi programe. Până la anunţul Elenei Udrea, singurul care îşi oficalizase intenţia de a candida pentru postul de preşedinte era actualul lider al partidului, Vasile Blaga. „Este foarte bine că dânsa candidează. Iată, vom avea competiţie în partid“, a reacţionat Blaga după anunţul Elenei Udrea. Blaga a apreciat că această competiţie este benefică pentru că partidul trebuie să stabilească direcţia în vedea alegerilor de anul viitor. Integral in Adevarul.
Monica Macovei: ”Nu îl susțin nici pe Blaga, nici pe Udrea” Europarlamentarul PDL Monica Macovei a declarat, în cadrul emisiunii ”Sub Semnul Întrebării”, de pe B1 TV, că nu crede că vreunul dintre cei doi oameni politici care și-au anunțat candidatura pentru șefia PDL nu este în stare să facă reforma necesară. ”Cred că niciuna dintre candidaturi nu este de natură să schimbe ceva din ce avem acum și nici din ce am avut până acum în partid. Adică niciunul dintre cei care și-au anunțat candidatura, nici domnul Blaga, nici doamna Udrea nu sunt cei care pot să reformeze partidul. Iar când spun să reformeze mă refer la o schimbare profundă, la o schimbare totală, la o poziție adevărată. Zilnică, prin evenimente, nu numai prin conferințe de presă, la reacții imediate la toate porcăriile care se întâmplă. Mă refer la restructurarea partidului, cei cu contracte cu statul, cei cu probleme, cei care au lucrat cu PSD sau cu USL în campanie. O parte au venit prin trădare, din alte partide. La astfel de lucruri mă refer. Eu cred în integritate, orice s-ar întâmpla și până la capăt merg pe acest drum”, a precizat Monica Macovei. Europarlamentarul a menționat că a luat în calcul gândul de a candida la șefia PDL, însă nu s-a hotărât încă dacă va face acest lucru. ”Nu am luat o decizie, nu am spus nu. Am văzut ce a scris colegul Papahagi, dar nu am discutat acest lucru. Împărtășesc această idee, dar nu am luat o decizie. Pot să spun că candidez, știind de la început că nu voi câștiga. Dar repet, nu am luat o decizie”, a adăugat Macovei. EVZ
Chinurile alunecosului domn Copos. Echipa procurorilor DNA conduce cu 2-0, iar meciul se apropie de fluierul final al judecătorilor. După o partidă ce durează de şase ani, echipa lui George Copos pare la capătul puterilor, dar nu renunţă la luptă. Mai poate omul de afaceri să întoarcă rezultatul celei mai importante confruntări din viaţa sa? Cifra 13 din 2013 face ravagii printre oamenii de afaceri români, mulţi ajungând în acest an fatidic în fazele finale ale unor procese tergiversate până acum. „Eu, personal, n-am nicio o problemă să merg la închisoare dacă aşa hotărăşte justiţia“. Cuvintele îi aparţin unuia dintre cei mai cunoscuţi oameni de afaceri locali, o prezenţă constantă în TOP 300 Capital, patron de club de fotbal şi fost vicepremier al Guvernului – George Copos La finalul anului trecut, Curtea de Apel l-a condamnat la 5 ani de închisoare cu executare în celebrul dosar al „transferurilor“, după ce în instanţa de fond fusese achitat. Recursul la Înalta Curte de Casaţie şi Justiţie se judecă astăzi şi e foarte posibil ca omului de afaceri să-i fie puţin „îndulcită“ pedeapsa. Doar că George Copos are nevoie ca de aer de o achitare în acest proces, pentru a se îndepărta de posibilitatea descrisă chiar de el. Spuneţi-i cum vreţi, coincidenţă nefericită, soartă, conspiraţie, ghinion, dar, în urmă cu nici două săptămâni, Copos a mai fost condamnat la 4 ani de închisoare cu executare, în prima instanţă, într-un alt dosar, „Loteria“,a fel de celebru. Integral in Capital.
Etichete: 2013, Politeia - Revista Presei
72 Raspunsuri la Revista Presei 13 februarie / Nunţi şi divorţuri în PDL
Sare'n Ochi13/02/2013 at 08:48
pasi mici, dar buni: Petcu, judecatoarea. pacat de verdictul favorabil lui Nastase. Nastase nu a inteles nimic din condamnare, altceva decat ca are Basescu ceva cu el – asa ca imi exprim si eu mirarea cu privire la avizul favorabil dat infractorului Nastase care, de fapt, in fapt, nu este reabiloitat. si atunci – care era scopul pedepsei?
Diana13/02/2013 at 09:05
Buna dimineata tuturor 🙂
Pai de la judecatoria din sectorul 4 la ce sa te astepti?
Astia nu se “reabilieaza” niciodata, ideea e ca pedeapsa sa fie i asa fel incat sa le piara curajul. Din pacate in zlele noastre se crede prea mult in “reabilitare”. Nu exista asa ceva.
baricada13/02/2013 at 08:54
Bună dimineaţa! Fotografii exclusive – cum se pregăteşte Bombonel de liberare:
http://baricada.wordpress.com/2013/02/13/fotografii-exclusive-cum-se-pregateste-adrian-nastase-pentru-liberare/
theophyle13/02/2013 at 09:05
Pentru interesati – Europa: 13 februarie 2013 / Jinga ambasadorul bovin la Londra !
Tzepelica13/02/2013 at 10:04
“Mircea” nu mai vrea sa fie “Felix”.
Alt test pt. coana Justitie.
http://www.evz.ro/detalii/stiri/revizuire-dan-voiculescu-afla-astazi-daca-scapa-de-felix-cere-anularea-verdictului-de-1.html
theophyle13/02/2013 at 10:06
salut timi,
are asta un tupe de innebunesti! Cine ceapa masi se crede? 🙁
Tzepelica13/02/2013 at 10:11
Traieste in tara prostilor.
N-are emotii.
Tzepelica13/02/2013 at 10:19
Vorba lui Mircea Crisan :
“Gata tovarăşi, acum avem dreptul de a vorbi, nu e ca pe vremea burghezo-moşierimii când toţi se căcau în capul nostru.
Acum avem gură, tovarasi”. 🙁
Tzepelica13/02/2013 at 10:09
Sa vii cu proiectul “reforma PDL” dupa ce ai ingropat partidul, mi se pare culmea tupeului.
In ambele cazuri (Blaga, Udrea).
Iar acceptarea (“labele poc !”) obrazniciei din partea membrilor PDL, o culme a slugarniciei.
cinic13/02/2013 at 10:43
salut tzepe. Pana nu vad motiunile, adica ORIENTAREA aprtidului, nu ma pronunt. Nu cred ca e mai bun X cu o motiune mai spre stanga, decat Y mai spre dreapta
zigzag13/02/2013 at 10:25
Cetatean13/02/2013 at 10:29
Mircea marian: “Nu ma abtin sa va spun una, pana plec spre B1. Eram inaintea unei emisiuni, intre un PDL si un PSD. Pe alt post apare breaking news: demnitar USL la DNA…Si, PDL de langa mine, in loc sa se bucure ca are cu ce trozni la pesedist, incepe sa tremure ca frunza si-l intreaba pe PSD: „Cum ne pozitionam?” What? Era sa pic sub masa. Adica PDL sa aiba aceeasi pozitie cu PSD pe cazul unui demnitar USL la DNA!? Pesedistul ii spune: „Prudent!”. Iar PDL rasufla usurat si zice: „Asa ma gandeam si eu. Prudent, nu stim despre ce este vorba”. Nu dau nume, consider off the record ce se intampla cand nu merge emisia, dar întâmplarea m-a șocat…”. Hai deci cu Blaga si cu Udrea la sefia PDL!
Ghica si Danilet deocamdata nu au fost revocati de CSM. Se analizeaza. Nici Bordea nu a mai fost ales VP. Asteata acea sedinta de revocare.
Pe statutul parlamentarilor am citit ca se va vota o modifcare, Parlamentarul va avea la dispozitie nu 15, ci 45 de zile sa conteste in instanta. Cool, traiasca MCV-ul!
Emil13/02/2013 at 11:24
Doar 45 de zile?
Eu, in locul lor, ceream 3-4 ani 🙂
Cetatean13/02/2013 at 10:33
Hal de comisie de revizuire a Constitutiei si de cod electral, numai imbecili!!! Antonescu, Chiuariu, Gorghiu, Motreanu, Hasotti, Ghise, etc (liberali)
mircea13/02/2013 at 10:40
astia-s bolnavi City
acum am vazut si eu ce mizerie se prefigureaza
Barengott13/02/2013 at 10:46
Cretini cred ca e mai potrivit sa le zicem.
Cetatean13/02/2013 at 10:50
bolnavi de cretinism.
Cetatean13/02/2013 at 10:35
Trista tara, ce ajuns, cine vrea sa ii revizuiasca biata Constitutie….
mircea13/02/2013 at 10:37
ziua buna tuturor 🙂
seful comisiei de revizuire a const. e cacarau !
din componenta:: chiuariu mac-mac,alina gorghiu etc etc. 🙁
ma intreb ce specialisti in drept constitutional,profesori etc se vor lasa dusi pe mana acestei comisii
Tzepelica13/02/2013 at 10:42
Pe langa astia, Iorgovan a fost “parfum”.
Iti dai seama ce o sa iasa.
astia sunt “parfum de kakarau”.
Cetatean13/02/2013 at 10:38
cum cine? “Parvulescu-redistribuire”!
ion13/02/2013 at 10:45
O mica informatie legata de sedinta CSM. Judecatorul Bordea a propus trimiterea notelor Directiei de legislatie a CSM ceea ce i-a socat pe Dumbrava si Serban (desigur pe “motive de legalitate”).
In Comisia 2 sunt membrii si cei doi revocati de Pivnicieru si camarila.
mircea13/02/2013 at 10:50
buna Timi
cred ca primele articole care vor disparea vor fi 148 si 149,toate alineatele.
Integrarea europeana se va transforma intr-o fuga ca a dracului de tamaie
Cetatean13/02/2013 at 10:52
yeah, Dumbrava si Serban “socati”. ma mir ca nu sunt socati magistratii care i-au votat.
intamplator13/02/2013 at 10:52
@cetatean 10.33
ziceam eu acu’ ceva zile ca s-ar putea sa regretam constitutia ” lui iorgovan”
cu chiuariu si antonescu la butoane mi-e sa nu regretam constitutia din 68,aia a ” republicii socialiste romania”
Tzepelica13/02/2013 at 10:56
Antonescu sau lipseste sau motzaie.
Ma intreb cine o sa faca treaba, efectiv.
Cetatean13/02/2013 at 10:54
@intimplator, ai dreptate. Cea din 68 nu o vom regreta, ca vor incerca astia sa ne-a readuca in vigoare…. Insa comparativ, cred ca cea pe care o pregatesc Chiuariu and Kakarau ne va face sa ne crucim. Cu stanga si cu batul!
intamplator13/02/2013 at 10:57
cerinte ale celor 20 grevisti ai foamei de la oltchim…si cred ca numarul lor va creste
ponta,pop…usl…unde sunteti?
ca ” salvati” oltchimul!
“Am cerut asigurarea pentru o funcţionare minimală a combinatului a 42 meagawaţi pe oră şi 140 de tone pe zi de propilenă, cotă de electricitate şi cantitate de materie primă fără de care nu putem funcţiona, asigurarea acordării unui avans şi a unei lichidări în fiecare lună, fixându-se pentru 15 februarie plata unei lichidări, pe 28 februarie un avans, iar pe 15 martie o altă lichidare…”
intamplator13/02/2013 at 11:00
@tzepelica
cum cine?
quarq-ul zis si chiuariu si gorghiu,si vor fi consiliati de cezar preda;
mare minune daca nu baga astia vreun articol cu ” suveranitatea deplina a membrilor parlamentului asupra mijloacelor de productie ale intregului popor”
Tzepelica13/02/2013 at 11:09
“Un individ e nevoit sa opreasca masina datorita unei congestii de trafic.
Deodata, cineva ii bate in geam.
– Domnule, teroristii i-au rapit pe parlamentarii Romaniei si cer 100 de milioane de dolari rascumparare. Altfel, ameninta ca ii vor stropi cu benzina si le vor da foc. Acum mergem din masina in masina si facem si noi o cheta.
– Bine, bine, si cât da fiecare? intreaba omul din masina.
– Cam 5 litri..!”
zigzag13/02/2013 at 11:06
salut City , vad ca e uimire mare pe quariu & co. era foarte simplu ca acesti tovarasi sa nu ajunga sa decida constitutia Ro: era suficient ca parchetul general in mandatul doamnei Kovesi sa ia in serios informatiile de la “servicii”. tot iasiul,bacaul, suceava , neamt, duduie de informatii de ani de zile despre “marari”, camata, interlopi , vlasovi etc. dar ..
Cetatean13/02/2013 at 11:11
ce sa faci, ziggy? Nici Parchetul nu e usa de biserica, are si el uscaturile lui, iar cand e vorba de un “ales”, acolo sa te tii proceduri de blocaj. Citeam zilele trecute ca exista parchete in tara cu mii de dosare pe cap de procuror. Tinute la sertar ca sa fie ingropate!
zigzag13/02/2013 at 11:19
sa iei in serios ce a decis csat mai de mult privind crima organizata. dosarele la baietii astia nici macar n au ajuns la ingropat. era o perioada cand la moda era opel vectra ( cam prin 2000 ) – multi procurori,militieni etc au beneficiat de “reduceri” si inmatriculari la automobilele respective. nu-ti ascund faptul ca intr un judet nu era pesedist care sa nu apeleze la “marari” pentru o asemenea masina si tot ce tinea de inmatriculare. treburile astea s au stiut ani de zile ( unii politisti au mancat bataie daca au avut curaj sa ancheteze ) . acum vedem unde se poate ajunge – atentate , crime la comanda etc. militianu; soric a scapat un adevar ” camata e infractiune?dar ce procurorii nu dau cu camata”? .ia clanul butoane de la giurgiu – acolo e suprematie pnl. au prosperat bine merci cu totii – daca nu era nenorocitul ala cu cazul sprotivului american fii sigur ca nu-i deranja nimeni.
Cetatean13/02/2013 at 11:29
asa e 🙁
mircea13/02/2013 at 11:15
cica ptr.demiterea lui Danilet au fost instante care s-au numsrat si de 2 ori…
e o chestiune… n-o prea inteleg,pana la urma cum ramane cu semantica limbii romane
cele 15 zile(revocarea celor 2 in urma votului instantelor) recomandate de ce ar avea un caracter imperativ de zic astia(luju) ca s-a incalcat legea ?
ion13/02/2013 at 11:19
I-a l0vit in plex miscarea lui Haineala- Stanciu. Fetele joaca cu aceeasi arma cu care joaca Pivniceru si camarila.
zigzag13/02/2013 at 11:21
salut , noroc cu doamnele ca barbatii sunt “varza” .
Cetatean13/02/2013 at 11:20
luju nu stie decat un lucru: cei doi trebuie revocati ca asa vor muschi instantelor. Cele 15 zile, in mod normal, sunt de stricta interpretare, insa daca plenul a decis prin vot ca nu existau toate datele si exista suspiciuni cu privire la corectitudinea numaratorii, atunci se reia sedinta in alta zi, dupa ce se examineaza. Nu am urmarit sedinta la CSM in intregime.
mircea13/02/2013 at 11:36
s-a supius la vot si s-a amanat
haineala spunea ca nefiind vreo sanctiune recomandarea este o recomandare
eu nu stiu ce interpretare se poate da dpdv juridic
dar o exprimare care sa elimine orice confuzii juridice ar fi trebuitt sa fie ceva de genul : recomandare cu termenul de tz zile in caz contrar sanctiunea de …
prea multe lacune,imo
haineala are dreptate
ion13/02/2013 at 11:23
Zigzag, nu te speria nu o fac din motive de etica ci pur si simplu din interes. Stanciu vrea la CCR, Bordea vrea la sefia Curtii supreme, Haineala vrea sa ramna pres CSM. Si-au cantarit argumentele p[ro si contra si au ajuns la aceasta solutie.
zigzag13/02/2013 at 11:27
armata si taburile pe ei. metoda boris eltin. sa lecuiasca si grupul infractional organizat-majoritar.
zigzag13/02/2013 at 12:04
uite City : http://www.evz.ro/detalii/stiri/exclusiv-afla-cine-e-vinovat-de-eliberarea-cu-cantec-a-interlopului-sile-camataru-evz-a-avut-d.html .
Emil13/02/2013 at 13:28
Gresesc eu sau hotararea asta a fost luata si de o judecatoare care declara ca mai are putin pana la pensie si ii este frica? Mai caut.
lastnightmusic13/02/2013 at 12:14
Povestea cu Mircea Marian nu trebuie sa socheze pe nimeni. Astia sunt activistii din toate partidele, si ii vom vedea peste 1,2 ani tot asa si la NR sau la FC atunci cind conducerea va ceda presiunii activiste.
Ei au intrat in politica la modul profesionist ca sa aiba o slujba, ca sa dea de lucru la nevasta si copii. Ori pentru asta ei converseaza si se servesc transpartinic. Un tifos Rapid sare la bataie cind vede un dinamovist, dar un jucator de la Rapid e mult mai prietenos si camarad cu unul de la Dinamo. Mai ales in plan local. Mergeam acum 15 ani in fiecare vineri la Iasi si in vagonul restaurant ma conversam cu toti alesii locali trimisi la Bucuresti opozitie-putere care erau toti o confrerie si se rugau unul la altul de servicii. Ei sunt o categorie profesionala care transcede angajatorul pe care il au.
De aceea pentru mine este clar de ce la congres activistii burtosi si experimentosi ca Blaga sau Falca au mult mai multe sanse in fata delegatilor decit Cristi Preda sau MMacovei. Candidatura lui Udrea e o prostie oricum am privi-o
Cetatean13/02/2013 at 12:21
clar! ce ziceam si tu si eu… hal de procurori!
Cetatean13/02/2013 at 12:34
Minciuni gogonate spune Zgonea.
Cetatean13/02/2013 at 12:38
Minte Zgonea de rupe!!!
Barengott13/02/2013 at 12:42
La invatat Ponta
zigzag13/02/2013 at 12:47
ce te poti astepta de la “zgoneru’ regal” ? 😀
theophyle13/02/2013 at 12:56
e cum trebuie 🙂
http://www.forta-civica.ro/guvernul-ponta-prezinta-gustul-saraciei/
zigzag13/02/2013 at 13:03
salut ! “Parizerul şi crenvurştii ţin loc de carne pe mesele românilor” – de la acest tip de alimentatie vor creste si numarul diverselor boli ce tin se o alimentatie slaba iar buna starea promisa de ponta mondialu’ se va putea observa in buzunarul importatorilor de medicamente.
Cetatean13/02/2013 at 13:14
foarte buna luarea de pozitie! 🙂 Bravo Doamnei, ca a pus punctul pe i!
zigzag13/02/2013 at 13:17
da, un comunicat scurt , la obiect si clar .Felicitari Doamnei!
ion13/02/2013 at 13:00
ce ziceai la 12.04 despre procurorii de pe langa judecatoria Giurgiu.
Uite ce zice sectia pentru procurori a CSM
Secţia pentru procurori a Consiliului Superior al Magistraturii a apreciat că atribuţiile manageriale nu au fost exercitate deficitar la nivelul Parchetului de pe lângă Judecătoria Giurgiu.
zigzag13/02/2013 at 13:05
salut , @Ion vorbeste cu avocatii de buna credinta din giurgiu si o sa te minunezi ce poti auzi. mafia italiana e copil pe langa ce e acolo.
ion13/02/2013 at 13:11
ceea ce a hotarat sectia de procurori a CSM nu face decat sa -mi intareasca convingerea ca majoritatea magistratilor (judecatori si procurori) nu aplica legea d ecat sub presiunea UE. Nu o fac din convingere ci pur si simplu pentru ca la un moment dat exista un interes meschin. Eu nu am acuzat ziarul evz.
zigzag13/02/2013 at 13:19
ai dreptate , legea se aplica la presiunea UE. stai sa vezi ziua cand unele tari membre UE ( in care interlopii romani au jefuit la drumul mare ) vor incepe sa aplice legea in Romania. pentru ca parte din banii furati din Germania ,Elvetia, etc au ajuns in buzunarele celor care trebuiau sa aplice legea in tara si au oferit protectie acestor grupari.
Cetatean13/02/2013 at 13:39
CCR a respins sesizare pdl pe buget. Normal, la cum era facuta…cica a fost unanimitate.
theophyle13/02/2013 at 13:41
probabil ca si juristii lor fac blat 🙂
zigzag13/02/2013 at 14:49
sesizarea pdl cred ca a fost scrisa de .. ioan chelaru. juristii pdl sunt “preocupati” de viitorul lui blaga.
Cetatean13/02/2013 at 13:48
aia-s juristi? la ce contestatie au depus?! 😀
zigzag13/02/2013 at 14:47
cacarau ” za mazar ” a constitutiei: cum justifica bolsevicii din usl faptul ca porumbacu e stapan pe revizuirea constitutiei? un no name din psd zice : crin antonescu o are o indelunga experienta parlamentara. :)) reprezentantul pdl nu a fost in stare sa dea urmatorul raspuns: cacarau este cel mai mare chiulangiu din istoria parlamentului Romaniei – singura experienta a lui cacarau este cum sa chiulesti si sa dai lovituri de stat.
zigzag13/02/2013 at 14:54
nu stiu daca s a pus acest link : http://www.ziare.com/sebastian-ghita/stiri-sebastian-ghita/atac-exploziv-in-usl-ghita-despre-fosilele-comunistoide-srs-si-voiculescu-1218408 as fi vrut sa vad asemenea raspunsuri de la liderii “opozitiei” . dar nicio speranta 🙂
radu213/02/2013 at 15:08
felix ramane sobolan. definitiv. poate la CEDO sa i se faca dreptate bietului om
Cetatean13/02/2013 at 15:08
va ataca decizia la ICCJ, daca sentinta CA Bucuresti poate fi atacata cu recurs.
theo13/02/2013 at 15:11
Ponta , el plagiatorul mitoman, vorbeste de boicot din interiorul Romaniei,
el este un mizerabil , ce nu prezintä nici o garantzie inafara tzärii.
aleargä sä-l insulte pe Berlusconi ,sä-l pupe pe Holender, sä comploteze
cu socialistii.
TZARA rOMANEASCÄ ESTE BOICOTATÄ DE HAITA ROSIE
fac legi pt. ei, in interesul lor nu al romanilor.
theo13/02/2013 at 15:12
mafiotzii ca Becalii sunt tzinutzi in Parlament pt. bani.
Becalii nu a dat demisia din PNL, este numai pt. prosti- zvonul.
theo13/02/2013 at 15:15
Ponta este mandru cä a invätzat politicä, dela escrocul Nästase.
se vede, aceias atitudine de arogant, escroc si mincinos. sper ca
cei in UE, sä-si dea seama, cä plagiatorul lui Nästase, este o copie
murdarä tipicä NEO-COMUNISTÄ:
theo13/02/2013 at 15:17
niciodatä ,CEDO, nu v-a da dreptate unui monstru mizerabil ca mafiotul
securist Voiculescu.
theo13/02/2013 at 15:21
prin alipirea la mafia Grivco, Ponta a boicotat situatzia Romaniei
Plagiatorul nerusinat este vinovat ca si mafia uslinoasä, pt. jocul murdar.
dar nimeni nu-i v-a ierta lui Täriceanu , trädarea si coptarea PSD la guvernare.
theophyle13/02/2013 at 15:35
Postare noua – Capra românului moare în fiecare zi!
Leave a Reply to theo	Cancel reply
« Europa naţiunilor: (3) Catalonia
Text: Primul Tratat de Pace documentat din istoria omenirii »
Arhiva Select Month April 2020 (8) March 2020 (29) February 2020 (30) January 2020 (29) December 2019 (28) November 2019 (28) October 2019 (34) September 2019 (26) August 2019 (29) July 2019 (29) June 2019 (25) May 2019 (30) April 2019 (28) March 2019 (26) February 2019 (27) January 2019 (26) December 2018 (24) November 2018 (26) October 2018 (29) September 2018 (26) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (124) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: ICCJ 
 CSM 
 CSM 
 CSM

 CSM 

CCR